LidanRubinov/Halacha-QA huggingface dataset:
שאלה: לשון הרע בעיתון "בשבע": אני קוראת באופן קבוע את עיתון "בשבע", נהנית מאוד ושמחה שאין כתבות שעניינן לשון הרע בעיתון זה. למעשה, זהו אמצעי התקשורת היחידי שאני צורכת. וכאן (לכאורה) מתחילה הבעיה: קורה מדי פעם שמוזכרים דברים שידועים ל"כולם" מן התקשורת, ולפחות בשבילי (שלא ידעתי מזה) זה לשון הרע או רכילות. הדוגמא שכרגע ממש כואבת לי, היא מהעיתון של השבוע האחרון (י"א אלול). במאמר "לבלום את הסחף" של יואל אליצור מוזכרים שלשה אנשים (בשמותם, כמובן) כמגני האלימות על הגג בכפר דרום. אמנם (בהנחה שבאמת גינו - אני עצמי לא שמעתי.) הם בעצמם פרסמו את הגינוי, כך שאולי לא ניתן להגיד שהמאמר של יואל אליצור גורם להם נזק, אבל מכיוון שמשתמע במפורש מהגינוי שהם חטאו בקבלת לשון הרע (ועוד מהתקשורת.) - אלו דברי גנאי על שלושת האנשים האלה! האם אני טועה? אשמח אם כן. כאמור, זו רק דוגמא. זה אמנם לא קורה הרבה, אך בהחלט קורה, ובכל פעם אני מסתבכת עם האיסור לקבל את הלשון-הרע הזה, כי הרי "בשבע" הוא עיתון אמין, בניגוד לשאר! האם אני צריכה לקרוא מעכשיו את העיתון בצורה פחות יסודית, כך שאדלג על הפרטים האלה (אם זה בכלל אפשרי)? או שיש פתרון אחר?
תשובה: כאשר מדובר באישי ציבור מותר לבקרם בעיתון, מפני שיש בכך תועלת, ובתנאי שהביקורת תהיה אמיתית, לא כדי להעליב אלא כדי לתקן. וכך נהגו נביאי ישראל שביקרו בחריפות ובפומבי את חטאיהם של המלכים והשרים. במיוחד בימינו שאישי הציבור נבחרים בבחירות, יש חובה לספר על אופיים, עמדותיהם, כדי שהציבור ידע במי לתמוך. בנוסף לכך, כאשר אדם מתבטא בתקשורת, בוודאי מותר לבקרו על כך כדי לתקן את הרושם שנוצר מדבריו. ואמנם פעמים שיש וויכוח, יש אומרים שהתבטאות היתה טובה ויש אומרים שהיתה גרועה. ואזי יש מקום לתת לשתי הדעות ביטוי. אולי ראוי להזכיר כאן את דברי רבי יוחנן (סנהדרין קא, ב): "מפני מה זכה ירבעם למלכות - מפני שהוכיח את שלמה". הרי שהאומץ לומר ביקורת מאפשר לשנות את המציאות. ומי שמסוגל לבקר ביקורת נכונה יכול לזכות על ידי כך למנהיגות. אלא שיש לשים לב להמשך דבריו של רבי יוחנן: "ומפני מה נענש (אח"כ ירבעם) - מפני שהוכיחו ברבים", ופירש רש"י שהוכיחו ברבים כדי לביישו. כלומר, הביקורת צריכה להיות כדי לתקן בלבד ולא כדי לפגוע ולהעליב. על כן צריך להקפיד שתהיה צמודה לאמת, ותאמר אך ורק כדי לתקן. שכך היא מצוות התוכחה, וכמו שנאמר (ויקרא יט, יז): "לא תשנא את אחיך בלבבך, הוכח תוכיח את עמיתך ולא תשא עליו חטא". ובפסוק שאחריו נאמר: "ואהבת לרעך כמוך אני ה'".
שאלה: יתמו חטאים או חוטאים?: יש לי שאלה בנושא של "יתמו חטאים", ברוריה אישתו של רבי מאיר חלקה עליו ודרשה "יתמו חטאים ולא חוטאים". שאלתי היא: הרי כל ספר תהילים מלא בפסוקים ששם מפורש שהכוונה לאנשים ולא לחטאים?
תשובה: נכון הדבר שפשט הכתוב לפי הניקוד הידוע אצלנו שמה שנאמר "יתמו חטאים" הכוונה לרשעים, אך ברוריה אשת ר' מאיר דרשה ממנן להעמיק בהבנה ולדעת שגם הרשעים הם אומללים בגלל הרשעות ששולטת בהם ועדיף להילחם ברשעותם ולהתפלל עליהם שייגאלו, ובדרך זו נגאל לא רק את הסובלים מהם, אלא גם אותם, והיא רמזה את מחשבתה דרך זה שבתהילים ללא ניקוד ניתן לקרא גם לא שאדם חוטא אלא עצם החטא.
שאלה: צום מינקת ביום כיפור: אישתי בתחילת הריון אשתי סובלת מבחילות, הקאות וחולשה כללית (בהריון הקודם זה נפסק בחודש שלישי ב"ה) מה הם ההיתרים הנוגעים לה לגבי יום הכיפורים (מדין מינקת ומעוברת)?
תשובה: בעקרון מעוברת ומינקות צמות ביוהכ"פ. במקרה של בעיה יש להתיעץ עם רופא. אולם יש לשאול אותו האם תשובתו עקרונית לכל אישה בהריון או שהיא ספציפית לשואלת זו.
שאלה: אפשר לשנות את הזיווג שנקבע בשמים?: האם ובאיזה נסיבות יכול להשתנות הזיווג שנקבע לי משמים?
תשובה: נאמר בח כי הזיווג שנקבע לאדם הוא לפי מעשיו, ואם כן, ע"י השתדלות ויראת שמיים ומעשים טובים אפשר לזכות לזיווג טוב יותר.
שאלה: ברכת המזון למי שלא אכל כזית: מי שבירך על הלחם המוציא במחשבה לאכול מעל כזית ובסוף לא אכל כזית אומנם שבע מאכילת סלטים בשר דגים אורז ופסטה שאכל בסעודה, מה צריך לברך ברכה אחרונה?
תשובה: תברך "על המחיה" או "בורא נפשות", לפי מה שאכלת.
שאלה: שכח לברך על נטילת ידיים בבוקר: מי שנטל ידיו כהלכה לפני התפילה אומנם שכח לברך על הנט"י בבוקר ונזכר אחר צהריים, האם רשאי להגיד את הברכה בשם ומלכות עד השקיעה ברגע שנזכר כדין ברכות השחר או שהרי הנטילה היא לתפילת שחרית ולכן כאשר עברה תפילת שחרית כבר אי אפשר לברך עליה?
תשובה: הוא הפסיד את הברכה, אבל יש-אומרים שבמקרה כזה לפני מנחה ילך להתפנות בבית-הכסא, ולאחר מכן יטול ידיו ויברך "על נטילת ידיים".
שאלה: חלה בדבש בין ר"ה לשמחת תורה: ראיתי הנוהגים שבשבתות וביו"ט שבין ר"ה לשמחת תורה, לאחר שבוצעים על הלחם וטובלים במלח, טובלים את החלה בדבש ואומרים יהי רצון בשם ה' שתהא לנו שנה טובה ומתוקה. א.האם מותר לומר סתם כך בשם ה'? ב.כיצד ראוי לנהוג בימים אלו לגבי טבילת החלה בדבש ובמלח?
תשובה: א. ידוע לי על מנהג כזה, ואין בו פסול. ב. קודם טובלים במלח, ואחר-כך טובלים בדבש.
שאלה: לישב בסוכה: כאשר המקדש מברך לישב בסוכה ומוציא את הציבור, האם מותר לציבור לברך לאחר שמברכים המוציא את ברכת לישב בסוכה או שזה ברכה לבטלה? האם יש ענין שיברכו? האם מברכים קודם שטועמים או לאחר מכן?
תשובה: מעיקר הדין עדיף תמיד שאחד יברך ויוציא את האחרים ידי חובה, משום ברוב עם הדרת מלך. אבל האשכנזים חששו שמא המברך לא מכוון להוציא, או שמא השומעים לא כיוונו לצאת לכן נוהגים האשכנזים שכל אחד מברך לעצמו, חוץ מאשר בברכות הקשורות לקידוש, שבקידוש אחד מוציא את כולם ידי חובה, ואם יש ברכה הנסמכת לקידוש, כגון: "שהחיינו", "לישב בסוכה" וכדומה, הוא מוציא את האחרים ידי חובה. לכן אין לשומעים קידוש מבעל-הבית לחזור ולברך "לישב בסוכה".
שאלה: חיוב להינשא: האם לאישה יש מצווה להינשא או שהחיוב הוא רק על הגבר?
תשובה: אמנם החיוב ההלכתי הוא רק על הגבר, אך האישה מסייעת למצוה ומשתתפת בה ומסייעת בבניינו של עולם. הרב חיים כץ
שאלה: תשובה על הפלה: אשה, שהיא עולה מרוסיה,בת כ-55, מצטערת מאוד על ההפלה המלאכותית שעשתה בהיותה צעירה בברה"מ. היא שאלה אותי אם יש דרך "תיקון" של המעשה הזה. ברצוני לציין שהיא אינה שומרת תורה ומצוות אך חלק מהמצוות, של שבת, כשרות וטהרת משפחה, משתדלת לקיים.
תשובה: אם יש לה אפשרות לתרום לאגודת אפרת העוסקת בסיוע לנשים למניעת הפלות יהיה בזה תיקון מסוים לאותו מעשה.
שאלה: קבלת צדקה ממחללי שבת: אני מנהל מס שנים גמ"ח כספים. לאחרונה הציעה לי אחת העובדות לשים אצלה בעסק קופת צדקה של הגמ"ח. הבעייה היא שהעסק שלה הוא עסק שמחלל שבת. האם מותר לי לקבל כספים אלו עבור הגמ"ח?
תשובה: אם כל רווחיה הם רק מחילול שבת אין לקחת ממנה צדקה. אולם אם היא מרויחה גם ביום חול יתכן שתרומתה היא מרווחיה המותרים ומותר לקבל ממנה צדקה.
שאלה: כניסה לחורבה של כנסיה: 1)ראיתי תשובה של רב, שמותר להכנס לחרבה שהייתה בעבר כנסיה ולא נשארו בה סימני אלילות. האם מותר ללכת לשבטה או כפר נחום וכד? 2)מה הדין כאשר לפעמים יש בעתיקות שם איזה חלק קטן עם פסיפס של ציור שקשור לנצרות כגון יש"ו ואמו? האם אפשר בכל זאת להכנס לעתיקות ופשוט לא להסתכל על הציור אם יהיה שם כזה?
תשובה: אסור להכנס לכנסיה, אבל אם הכנסיה כבר נחרבה מותר להכנס לשם. ואפילו אם יש שאריות של עבודה-זרה, כגון: פסיפס עם ציורים וכדומה, מותר להכנס לשם, משום שהם התבטלו בחורבנם.
שאלה: האם ברכת מזונות פוטרת בדיעבד כל מאכל?: מי שבטעות בירך על קולה או ספרייט או אפילו מים עם סוכר "בורא מיני מזונות", האם בדיעבד יצא י"ח ולכן לא יחזור לברך?
תשובה: כתוב בהלכה שאדם שבירך "בורא מיני מזונות" על כל מאכל, יצא ידי חובה בדיעבד, חוץ ממים שאינם מזינים. משקה שיש בו סוכר ובירך עליו "בורא מיני מזונות", אין צריך לחזור ולברך משום שהסוכר שבו מזין.
שאלה: שליח ציבור שאשתו לא מכסה ראשה: האם אפשר לתת לאדם נשוי אשר אישתו לא מכסה כלל את ראשה, או מכסה באופן חלקי את ראשה, להיות שליח ציבור בשבתות ובימים הנוראים?
תשובה: מה הכוונה "חלקי" אם הדבר עונה על דרישות ההלכה אין כאן שום פגם. אם המדובר במי שאינה נוהגת כהלכה הדבר תלוי בנורמות של אותו ציבור. אם הנשים ברובן מכסות את ראשן יש טעם לפגם שהוא יהיה שליח ציבור לציבור זה בעיקר בימים הנוראים. בכל מקרה יש לטפל בנושא בזהירות ע"מ למנוע פגיעה ומחלוקת.
שאלה: שימוש במזלג חזנים בשבת וחג: אני משמש כחזן, ולאחרונה שמעתי שהרב עובדיה פסק לגבי מזלג חזנים (קולן או קאמרטון בלעז) שהוא מותר לשימוש. האם יש לו על מה להסתמך?
תשובה: אני סמוך ובטוח שיש לרב עובדיה יוסף על מי לסמוך.
שאלה: זמן סליחות: במקום מגורי, אמירת סליחות היא בשעה 6 בבוקר, ובשעה 10 בלילה. ברור שמבחינה הלכתית עדיף בשעה 6 בבוקר, שכן כתוב שמי שאומר סליחות לפני חצות הלילה הרי זה מקצץ בנטיעות וכו. האם בכל זאת עדיף לומר סליחות בשעה 10 בלילה שכן אז יותר מרוכזים, הסיכוי לאחר לסליחות פחות, יש יותר כוונה, פחות גזל שינה לאשה בהשכמה מוקדמת? והאם עדיף בשעה 10 במניין או בבוקר ביחיד?
תשובה: לעולם עדיף להגיד סליחות בזמנן, ובמקרה שלך זה יוצא בשעה 6 בבוקר, ואפילו אם תאמר אותם ביחידות. אלא שאם אינך אומרם במנין, יש לדלג על י"ג מידות ועל הקטעים הנאמרים בארמית.
שאלה: מעשר כספים לצרכי בתנו : בתנו הקטנה היא ילדה בעלת מגבלות- הטיפול בה כרוך בהוצאות כספיות מרובות. האם לצורך הטיפול בבתנו נוכל להשתמש בכספי מעשר כספים?
תשובה: כסף שהופרש כבר עבור מעשר כספים, אין משנים אותו למטרה אחרת. אבל אם לא הפרשתם כסף עבור מעשר כספים, אינכם חייבים להפריש אותו אם הוצאותיכם מרובות, ותתיחסו לזה כאילו אתם נותנים לעצמכם צדקה, שעניי ביתך קודמים לכל עני אחר. וכך בכל חודש בו הנכם רואים שהוצאותיכם מרובות, אל תפרישו מעשר כספים.
שאלה: תרומות ומעשרות בבשמים להבדלה: האם יש חיוב בתרו"מ על עלי בושם שמשתמשים בהם רק להבדלה?
תשובה: לא מפרישים תרומות ומעשרות מדבר שלא אוכלים אותו.
שאלה: ייחוד באמבולנס: השנה אני בשירות לאומי במד"א, ורציתי לשאול אם יש איסור ייחוד באמבולנס, אם אני נמצאת לבד עם הנהג עליו?
תשובה: אם נוסעים במקום חשוך בלילה ואין בו אנשים, אז יש איסור ייחוד. הרב חיים כץ
שאלה: קשר עם חברים שעוברים על הלכה: יש לי חברה גרושה, דתיה, שחיה עם כהן ללא נישואין. יש להם 2 ילדים, והם חיים חיי משפחה ומנהלים אורח חיים דתי. אני שומרת על קשר איתם. והייתי רוצה גם להזמין אותם לשבת. האם יש בעיה עם הזמנה כזאת? (לא רק הלכתית, אלא גם בעיתיות מתן הלגיטימציה למעשיהם).
תשובה: אם את מזמינה אותם לארוחה, הדבר מותר. אבל אם מזמינה אותם לכל השבת ונותנת להם חדר לישון, הדבר אסור.
שאלה: בירורים הלכתיים הנובעים משליחות בחו"ל: אי"ה אני יוצאת השנה לשליחות בחו"ל. א. האם אני מחוייבת לחוג שני ימים-טובים במועדים כנהוג בגלויות, או שאני יכולה לחוג יו"ט אחד כנהוג בארץ? ב. בבית אנו נזהרים שלא לאכול ג ילטין וחלב, אבקת חלב ואף מוצקי חלב עכ"ום. סביר להניח שבחו"ל לא יהיה באפשרותי להקפיד על כך. האם אני צריכה לעשות התרת נדרים?
תשובה: א. אם דעתך לחזור ואת תהיי שם פחות משנה, את נוהגת יום-טוב רק ביום הראשון של החג, כמו בני ארץ-ישראל. ביום השני של החג, בצנעה את נוהגת כבני ארץ-ישראל, ואת מותרת בעשיית מלאכה, אולם בפרהסיה אסור לך לחלל את החג, ולכן אסור לנסוע במכונית, ולגברים אסור להניח תפילין בציבור. אבל את מתפללת תפילה של חול בשקט, ועושה מלאכה בצנעה. ב. לגבי חלב עכו"ם, אין היתר להשתמש בו גם בזמן שהותך בחו"ל. באבקת חלב עכו"ם מתיר הרב צבי פסח פרנק לאוכלו, מפני שח לא גזרו על האבקה. בג'לטין נחלקו כבר גדולי עולם. יש אוסרים ויש מתירים, ומי שרוצה להחמיר-שיחמיר, אבל אין למחות ביד מי שמקל בזה.
שאלה: לשיר לכבוד ראש הממשלה?: הוזמנתי לשיר במסגרת מקהלה בהיכל התרבות וידוע לי שראש הממשלה יהיה נוכח בטקס, אני לא רוצה לשיר לכבודו אבל חושש שיאבד מקומי במקהלה. מה לעשות?
תשובה: אכן לשיר לכבוד ראש הממשלה שהחריב את הישובים אי אפשר, על כן אם אתה יכול לא להשתתף עדיף. ואם לאו, תהיה שם אבל אל תשמיע את קולך לכבודו.
שאלה: איפה כתוב בתורה שלא נוטשים בעל חולה?: שמעתי באחד משעורי התורה כי כל דבר שקורה לעם ישראל כתוב בתורה, ולכן ברצוני לשאול האם בתורה מצויין איפה שהוא כי בעל חולה לא נוטשים? אשמח אם תציינו בדיוק באיזה ספר ובאיזה פרקים ופסוקים.
תשובה: התורה לומדת מהפסוק "ואהבת לרעך כמוך" את מצוות גמילות החסד לכל אדם בישראל, ומכלל מצווה זאת הוא מה שהאדם שונא שיעשו לו, אסור לעשות לכל אדם. הרב חיים כץ
שאלה: צריך לקחת את הכתובה לכל מקום?: 1. מי שנסע למדה"י לשנה (שבתון וכד ) עם אשתו האם צריכים לקחת כתובתה עמם? 2. אם לא לקח ומשתהה שם כמה שנים מעבר לתכנון המקורי אך עדין דעתם לחזור ויודע היכן כתובתה בביתם בארץ, האם צריך לכתוב כתובה אחרת שתהיה עמם שם?
תשובה: אין צורך שאשה תקח את כתובתה לכל מקום, ועצם העובדה שהכתובה קיימת בעולם (וניתן להשיגה) היא הגורמת שלא תהא קלה בעיניו להוציאה, כפי שפירשו חכמים בטעם הכתובה. ח אכן קבעו שאסור לו לאדם להשהות את אשתו שעה אחת בלא כתובה, אך כוונתם היא בשני אופנים אלו: או שלא כתב לה כתובה מעולם, או שהיתה לה ואבדה (כתובות נז ע"א, שו"ע אבן העזר סימן ס"ו סעיף ג' ברמ"א, ועיין באוצר הפוסקים שם). בכבוד רב, הרב יהודה אודסר
שאלה: לספר או לא?: ראובן הוא בעל חנות בחו"ל ופתח מחלקת בשר, שמעון הוא השוחט שלו. שמעון מתכנן לעזוב את העיר למקום אחר אך אין בדעתו להודיע לראובן בשלב זה, ראובן מתכנן הגדלת העסק של הבשר ועומד להכנס למחויבויות כספיות עבור העסק, אם שמעון יעזוב הדבר ינחית מכה כלכלית קשה על ראובן בעקבות אותן מחויבויות כיון שאין עוד שוחט בעיר. הדבר נודע לי כיון שמאותו מקום אליו מתכנן שמעון לעבור התקשרו לברר עליו, יתכן שבסופו של דבר שמעון לא יעבור והדבר יכול לגרום נזק לשמעון כשיוודעו כוונותיו. האם אני רשאי או שמא חייב להודיע לראובן על כוונותיו של שמעון?
תשובה: אין בזה משום לשון הרע, ואתה חייב להודיע לראובן של כונותיו של שמעון, כדי למנוע ממנו הפסד. הדבר דומה למקרה בו שני בני זוג נפגשים למטרת נישואין, ואחד הצדדים מעלים את דבר היותו בעל מום. מישהו שלישי שיודע שהוא בעל מום, חייב לעדכן את הצד השני כדי למנוע ממנו נזק.
שאלה: רכישת בגדים במהלך אבל: האם לבן שאביו נפטר במהלך השנה מותר שחברים יקנו לו בגדים, והאם מותר לו לכבס אותם?
תשובה: אבל שצריך בגד לצורכי עבודתו, מותר לו לקנות בגד חדש לצורך זה ואף ללובשו מיד בעצמו. אבל אם זהו בגד שלא לצרכי עבודה, נהגו שהאבל נותן לחבירו ללבוש את הבגד החדש שעה קלה, ורק לאחר מכן ילבש אותו הוא. אין בעיה בכיבוס בגדים בתוך השנה.
שאלה: פיצוי לעובד: ברשותי דירה שכורה שבה אני מתגורר מעת לעת וכן עובדיי. לאחרונה ארעה פריצה לדירה ונלקחו לעובדיי מספר פריטים (הדירה מבוטחת על שמי) שאלתי היא האם אני צריך להחזיר לעובדים את עלות הגניבה ולהתחשבן בנפרד עם חברת הביטוח או שעלי לשלם להתחשבן לבד עם חברת הביטוח. עובדיי גם הם משתתפים בעלות שכ"ד?
תשובה: בעקרון כל עוד לא התחייבת כלפיהם לשמור על חפציהם, הרי אחריות הגניבה עליהם, ממילא אין עליך חובה ממונית כלפיהם. ביחס לעניין הביטוח, נא פרט יותר האם פוליסת הביטוח כוללת ת לחפצים של אחרים שהונחו בדירה או לא. בכבוד רב, הרב יוסי ללום.
שאלה: בריאת העולם ובחירה חופשית: א. ראיתי באתר (ובספרים) תשובה כי ה ברא את העולם כדי לגדל את שמו (קידוש ה ) אבל אם אף אחד לא היה קיים למי צריך להיות קידוש ה? ב. האם אדם עושה מה שהוא בוחר או מה שנגזר עליו (האם המחשבה לעשות משהו טוב בקעה ממני או מה )?
תשובה: א. הקב"ה ברא את עולמו משום שכך הוא רצה. אנחנו לא יודעים ולא יכולים להבין את שיקוליו של הקב"ה. אבל אנחנו כן צריכים ללמוד במה עניין זה נוגע אלינו ומה אנחנו למדים מכך. הקב"ה כולו טוב והוא רצה להיטיב עימנו ולכן ברא את עולמו ונתן לנו מצוות על מנת שנשמור אותן ונקבל שכר. וכדי להידבק בדרכי הקב"ה וללמוד ממנו על כל אחד מאיתנו לחשוב כיצד הוא יכול להיטיב עם זולתו ולהרבות חסד בעולם. ב. הכל בידי שמים חוץ מיראת שמים. הקב"ה מסדר את עולמו והוא דואג שכל אחד יקבל את מה שהוא צריך. אבל דבר אחד השאיר הקב"ה בידינו את הבחירה החופשית. כל אדם מחליט בעצמו אם הוא יהיה צדיק או רשע, אם הוא יעשה את המצווה המסויימת הזו או שלא. ולכן אתה הוא שממנו בקעה המחשבה הטובה.
שאלה: מהם 7 מצוות בני נח?: מהם 7 מצוות בני נח?
תשובה: 1. עבודה זרה 2. ברכת השם - המילה 'ברכה' היא בלשון סגי נהור, והכוונה לקללה. 3. שפיכות דמים - אסור לרצוח 4. גלוי עריות 5. גזל 6. דינים - יש מחלוקת אילו דינים דנים בבית הדין: דעת הרמב"ם היא שהם צריכים להקים בתי דין לדון את העוברים על שבע מצוות בני נח. ודעת הרמב"ן שהם דנים על כל מה שהוא תיקון החברה, כגון גניבה,אונס, סכסוכים ממוניים וכדומה. 7. אבר מן החי - איסור אכילה מבהמה שלא מתה. להרחבה אפשר לעיין ברמב"ם משנה תורה ספר שופטים הלכות מלכים פרק ט. וברמב"ן על ספר שמות פרק לד פסוק יג בנושא הדינים.
שאלה: מברשת שיער בשבת: איזו מברשת בדיוק נחשבת למברשת רכה ומותר להשתמש בה בשבת?
תשובה: מברשת ששערותיה רכות מאוד, ולא קיים שום חשש שיתלש שיער בשעת הסירוק.
שאלה: נטל ללא רביעית: מי שנטל ידיו לסעודה בכלי שלא מכיל רביעית אלא מילא אותו כמה פעמים בשביל ליטול ידיו ובכל פעם לא היה רביעית.האם לאחר 10 שניות שעוד לא הגיע ללחם הודיעו לו שהוא לא עשה נכון לפי ההלכה הוא צריך לחזור ליטול ידיו בשם ומלכות ואין חשש ברכה לבטלה?
תשובה: אם לא היתה רביעית זו ברכה לבטלה, ויטול ידיו שוב. אבל אם מיד הוא שם לב שלא עשה כדין, יטול ידיו שנית ללא ברכה.
שאלה: כפתורי תנור בשבת: האם מותר "לשחק" בשבת עם כפתורי ויסות החום של תנור, בזמן שהתנור לא פועל (מצב השהיה), כדי שלא יהיה חם מדי או קר מדי ברגע שהתנור יפעל מחדש?
תשובה: מותר.
שאלה: השתקת צעצוע מרעיש בשבת: האם צעצוע שמופעל על בטריות, ובשוגג החל לפעול, מותר לכבותו ע"י בעיטה ברגל, במצב הוא מרעיש באופן כזה שאין אפשרות להירדם?
תשובה: אסור לכבותו, ולכן יוציאו ברגלו מביתו.
שאלה: קביעת סעודה על פיצה - המשך: במאמרך "קביעת סעודה על פיצה" רציתי לשאול שאלות הבהרה הרי בימינו כל אכילה של פיצה הינה לשם קביעת סעודה, הפיצה משביעה ממש כמו לחם ואפילו כבר בפרוסה הראשונה כל שכן בשתי חתיכות, ועל פי רוב מי שמזמין 3 חתיכות אינו מסוגל לאכול את השלישית. בבצק של הפיצה אף פעם לא מרגישים את השינוי בטעם גם אם לשו את הבצק עם חלב, ביצים, וכדומה אלא מרגישים ממש כמו לחם או יותר נכון כמו פיתה עבה. בדרך כלל כשאדם הולך לאכול פיצה זה תחליף לארוחה פיצה איננה עוגה והראיה שלאחר אכילת פיצה אי אפשר לאכול כמעט כלום, יוצא שזה משביע כמו לחם. לאור כל הדברים הללו רציתי לשאול האם לא די בשתי חתיכות פיצה בכדי לברך המוציא. הייתי מספר שנים בארה"ב וגרתי בבורו פארק ויום אחד נתלו מודעות ענק בכל בורו- פארק שהרבנים פסקו שפיצה זה כמו לחם, וסיפרו לי שהסיבה שהתעוררו לזה מהטעם שבעבר היהודים היו עושים את הפיצה כמו שהגוים עושים (ואמנם אני ראיתי) הפיצה שלהם אפשר לאכול מגש שלם ממש טבולה בכמות עצומה של גבינה והרבה מאוד תוספות ואמרו לי שהבצק שלהם ממש עוגת גבינה אבל אצל היהודים בכדי להוזיל את מחיר הפיצה (במיוחד כשיש משפחות והרבה ילדים) לכן הפחיתו למינימום בתערובות ובתוספות בבצק, מפזרים למעלה קצת פתיתי גבינה, ואומרים זה מזונות.כך סיפר לי אותו חסיד מבורו פארק הייתה רק מסעדה אחת בברוקלין של יהודים שעשו פיצה אמיתית ואני זכיתי לאכול ממנה מספר פעמים לפני שמסעדה זו נסגרה הפיצה שלהם אפשר לאכול 4 חתיכות שלמות! לקום מהשולחן הייתי מרגיש קל ולא כבד ואפשר היה להתחיל מיד בארוחת ערב עשירה! אך לא בפיצה של ימינו?
תשובה: על הערתך. ראשית יש להעיר, שאם הפיצה נעשתה מבצק כדוגמת לחם, מברכים עליה המוציא. ורק כאשר נעשתה מבצק הדומה לעוגה מברכים עליה "מזונות". ואף זאת כאשר לא קבע עליה סעודה. ואם כן לגבי שיעור קביעות סעודה בפיצות שנעשו מבצק הדומה לעוגה, כתבתי שעל שתי פיצות יש ספק, והתכוונתי לפיצות שמוכרים בחבילות בהקפאה, שכל חתיכה שוקלת כמאה גרם בלבד. ולכן יש ספק אם הם כשיעור קביעת סעודה. אבל הפיצות שנמכרות במסעדות בדרך כלל יותר גדולות, וממילא בשתיים כבר יש קביעות סעודה. ולפעמים גם בחתיכה אחת. וכאשר יש לאדם ספק באשר לגודלן של הפיצות, ילך לפי כוונתו, שאם אכילת הפיצה היא במקום ארוחה, הרי שיש בה קביעות סעודה, ויברך עליה "המוציא" וברכת המזון. ואם אינו מתכוון שאכילת הפיצה תחליף את הסעודה הקבועה שלו, יברך עליה מזונות.
שאלה: גניבת דעת: מהי גניבת דעת?
תשובה: גניבת דעת זו הטעיה, אפילו אם אין בזה נזק ממשי. לדוגמא: מגיע לאדם אורח, והם יושבים לאכול. במהלך הארוחה מביא המארח בקבוק יין פתוח, והוא אומר לאורח שהוא פתח את הבקבוק במיוחד בשבילו, וזה לא נכון, הוא פתח אותו כי הוא אוהב לשתות יין עם האוכל שלו. זו גניבת דעת, אף-על-פי שלא נעשה פה נזק לאף אחד.
שאלה: רוחב הכתפיות בציצית : שאלתי האם רוחב הכתפיות צריך להיות יותר גדול מרוחב הפתח וקיבלתי תשובה שכן. אבל לא קיבלתי תשובה האם כל צד צריך להיות יותר רחב מהפתח או מספיק ששני הצדדים ביחד יותר גדולים המפתח.
תשובה: לכתחילה, שכל צד יהיה יותר גדול מהפתח, ובדיעבד שרוחב שניהם יחד יהיה יותר גדול מהפתח.
שאלה: הצלת גוי בשבת: האם מותר ליהודי לחלל שבת כדי להציל גוי? ומה הנימוק לכך?
תשובה: בנושא זה כבר דנו הפוסקים במשך הדורות, והעלו להלכה שמצד עיקר הדין אין מחללים שבת בשביל להציל גוי. אבל מכיוון שכיום אם לא יצילו גוי, הגוי בפעם אחרת לא יציל יהודי, מחללים שבת על-מנת להציל גוי.
שאלה: אכילה ודיבור לאחר קריאת שמע על המיטה: לאחר קריאת שמע על המיטה נאמר בהלכה שלא יאכל ולא ישתה ולא ידבר שלא יהיה הפסק בין הברכה לשינה. האם בכל זאת מותר לשתות " כשהגרון יבש", ולענות לטלפון, ולדבר עם אשתי?
תשובה: אם ארע דבר פתאומי לא מתוכנן מראש אחרי ברכת המפיל, מותר להפסיק לפני השינה.
שאלה: שימוש בכלי כתיבה משרדיים: 1. במשך הרבה זמן השתמשתי בכלי וכתיבה וציוד משרדי שקרוב משפחה שלי הביא מהעבודה שלו. אני רוצה ליידע את הבעלים המנהל של העבודה שלו בכך - לכתוב על זה כדי לדעת אם זה ר או לא. א. אם יש דברים כגון קלסרים, סיכות ושקיות שקופות לדפים שאני לא זוכרת לא בטוחה אם השתמשתי האם אני צרכה לציין דברים אלו או לא. ב. האם אני צרכה לפרט בדיוק את הדברים שהשתמשתי בהם (סלוטפ, מתקן לסלוטפ, טיפקס,דפי מחשב, מתקנים ששמים בהם כלי כתיבה, דפי כתיבה קטנים ועוד.) או שמספיק לכתוב שהשתמשתי בכלי כתיבה וציוד משרדי? ג.עט וטושים זוהרים שהשתמשתי בהם התקלקלו. האם אני צרכה לכתוב זאת או לא או לקנות חדשים או משהו אחר.
תשובה: ראשית יש לציין את רגישותך לאיסור גזל, שכידוע איסור זה הוא מן החמורים בתורה ואין כמעט אדם שלא נכשל באיסור גזל או באבק גזל. פעמים רבות אדם מורה היתר לעצמו להשתמש בדברים שאינם שלו בתירוצים שונים, ונכשל באיסור זה, אך התורה לימדה אותנו שאין להשתמש בדברים של אחרים בלא רשות וכל גניבה יש להחזיר, ואשרייך שנתעוררת לתשובה בעניין זה. בעניין השאלה   מניסוח השאלה לא ברורה המציאות (האם קרובך הביא את כלי הכתיבה באישור במסגרת עבודתו ואת לקחת ממנו   בידיעתו או שלא בידיעתו, או שמא קרובך לקח אף הוא בלא רשות) אך עיקר הדין הוא ברור   כל מה שנלקח בלא רשות יש להחזירו או לשלמו. א. דברים שאין את יודעת בוודאות שנשתמשת בהם (לא בטוחה, לא זוכרת) אין את חייבת לשלמם אפילו בשביל לצאת ידי שמים, הואיל ואין מישהו תובע ממך כלום ואת באה ומודה מעצמך. רק הדברים שודאי לך שנתחייבת עלייך לשלם. נסי להעריך מהי הכמות הודאית ורק עליה תשלמי. ב. אין צורך לפרט את הפריטים השונים. יש לעשות חישוב מדוייק ולציין נתחייבתי לך סך הכל כך וכך. ג. החיוב העיקרי הוא להשיב את הגזילה עצמה, ולכן אם החפץ הגנוב עדיין ישנו בעין יש להחזיר דווקא אותו, ואפילו נשחק, כל זמן שראוי לשימוש (אין חיוב לשלם על דמי השימוש או על מניעת השימוש מן הבעלים). אמנם אם החפץ אינו בעין, או אפילו ישנו אלא שנתקלקל ואינו ראוי לשימוש   יש לשלם את תמורתו כפי שהיה שווה בשעת הגניבה. חשוב לציין: משרדים גדולים קונים כלי כתיבה בכמות גדולה לשימוש השוטף שלהם, ומשום כך הם עולים להם פחות מאשר אדם פרטי קונה חפץ בודד. בגניבה יש לשלם כפי ההפסד שנגרם לנגנב, ואם הוא שילם פחות אף הגונב ממנו ישלם לו פחות. ציינת שאת רוצה לפנות אל הבעלים במכתב ולציין כי השתמשת. כמובן שאם הוא ימחול לך על החיוב הרי את פטורה מלשלם. לסיכום: יש לעשות חישוב, מדוייק ככל שניתן, על הדברים הוודאיים שנשתמשת ונתכלו או נתקלקלו. דברים המסופקים אין את צריכה לשלם. כל החפצים הקיימים בשלמותם צריכים לחזור כמו שהם. ניתן לחשב את ערך החפצים על פי העלות של משרד ולא של אדם פרטי. ויהי רצון שבזכות מאמצייך לנקות עצמך מאיסור גזל, בבחינת "סור מרע" תזכי לעשות הרבה טוב ולמצוא חן בעיני אלקים ואדם. הרב אורי הולצמן.
שאלה: עשה לך רב: יש לי בעיה למצוא רב, למרות שאני קובע עיתים בכל יום. חשוב לי "לעשות רב", אך לא מצאתי.כאשר יש לי שאלה פשוטה אני מעיין לבד בהלכה. בעינייני טהרה, יש לי רב הפוסק, ובנוסף יש לי אח רב שכונה, אותו אני שואל תמיד בכל נושא. האם אני צריך לחפש רב אחר? האם לא די בכך? היכן אוכל למצוא רב?
תשובה: אם אתה שואל את רב השכונה בכל נושא אם כן יש לך רב ואין אתה צריך לחפש עוד רב.
שאלה: ציפורניים מודבקות למחנכת: אני מחנך בבית ספר תורני, התקיים דיון בחדר מורים האם ראוי למחנכת או מורה להגיע לבית הספר עם ציפורניים מודבקות או ציפורניים בנויות. יש לציין שאנו בבית הספר אוסרים על התלמידות להגיע כך. שאלה ראשונה - האם ראוי לבת ישראל ללכת כך? שאלה שנייה- האם זה ראוי או אסור מבחינה חינוכית? שאלה שלישית - האם זה מותר מבחינה הלכתית?
תשובה: אין מניעה לאשה להתיפות ולהתקשט, כמובן תמיד צריך לשמור על צניעות בלבוש ולא להתבלט יותר מידי, וכך יש להתיחס גם לצפורניים מודבקות אם הציפורניים הטבעיות אינם נראות מספיק יפה לדעתה של האשה אין מניעה להדביק צפורניים. איני רואה בזה בעיה חנוכית אלא אם כן הצפורניים המודבקות בולטות באופן חריג. ומבחינה הלכתית אם הם קבועות יש מקילים בזה.
שאלה: ספר הלכות שבת: איזה ספר ילמד אותי בצורה הכי קלה להבנה הלכות שבת?
תשובה: יש ספרים קלים להבנה כשמירת שבת כהלכתה, או קיצור ילקוט יוסף לבני עדות המזרח. הרב חיים כץ
שאלה: שאילת לחילוני: כתוב בקיצוש"ע (פרק ב סעיף ט, כללי הברכות) ".וכן אסור לברך ברכת בראש מגולה או את מי שראשו מגולה, ובמקרה זה טוב לברך ברכת בוקר טוב או ערב טוב ובמקום צורך יש להתיר למען ה ". יש לי מורה למוזיקה שהוא חילוני - כלומר הוא בלי כיפה או כיסוי ראש אחר. מה עלי לעשת בהתייחס להלכה הזאת?
תשובה: בקיצור שו"ע של הרב גנצפריד לא נמצא דין זה.
שאלה: חציית בית קברות: האם מותר לחצות בית קברות כאשר אנו מחזירים ילד מהגן מפאת החום הכבד בקיץ או גשם בחורף?
תשובה: רק אם עוברים בין הקברים ממש יש מקום לשאלה.
שאלה: 6 שעות שלמות?: האם אחרי אכילת בשר צריך להמתין 6 שעות שלמות או שישנו דבר כזה אל תוך השש - היינו 5 שעות ועוד קצת?
תשובה: לפי רוב הפוסקים צריך להקפיד על שמירת שש שעות מלאות.
שאלה: ת אגרת טלוויזיה: ראיתי שהרב כתב שיש חובה הלכתית לשלם אגרת טלוויזיה לכל מי שמחזיק מכשיר כזה בביתו. האם יש מקום בכל זאת לא לשלם את האגרה מאחר והמנחים ומגישי החדשות והתוכניות מסיתים כנגד ציבור שלומי אמוני ישראל וכנגד כל מה שקשור ביהדות ובארץ ישראל, ואינם מאפשרים להביע דעת תורה או דעות אובייקטיביות - כך שלמעשה ציבור שלם של של אוהבי התורה והארץ לא נהנה (בלשון המעטה) מהחזקת המכשיר ועל כן אולי יש מקום לא לשלם? כמו-כן, אם יהיו רבים שיצטרפו למהלך כזה שכולם לא משלמים, יתכן שהדבר יביא לקריסת רשות השידור המוטה בדעתה והמסיתה, ולהחזרת ערוצי תקשורת עם זיקה ליהדות ולארץ כדוגמת ערוץ 7?
תשובה: למרות מה שכתבת צריך להמשיך ולשלם את האגרה, משום שלא כל דבר שם הוא פסול ואסור. ויכול להיות מצב שיבוא אדם ויגיד שהוא לא רואה תוכניות ילדים, ולכן הוא לא משלם את האגרה, ואחר יגיד שהוא לא רואה תוכניות טבע ולכן הוא לא משלם את האגרה, וזה לא שייך כלל וכלל, מפני שהאדם משלם על המכלול, גם אם יש דברים ספציפיים שהוא לא אוהב.
שאלה: ראש השנה מפסיק אבלות "שלושים"?: ביום ב באלול השתא נפטר אבינו ע"ה. האם ראש-השנה מפסיק את אבלות השלושים, ומותר יהיה לנו להסתפר ולהתגלח ולעשות שאר הדברים שעתה עלינו להמנע מהם עקב האבלות, או להמשיך בכל מנהגי האבלות עד יום ד בתשרי, לאחר צום גדליה?
תשובה: מכיוון שזו אבילות על הורים, ראש-השנה לא מפסיק את האבילות.